dwar id-dokument ta' ħidma tal-Kummissjoni L-ewwel rapport ta' progress dwar l-istrateġija għas-simplifikazzjoni ta' l-ambjent regolatorju Kumitat għall-Affarijiet Legali MOZZJONI GĦAL RIŻOLUZZJONI TAL-PARLAMENT EWROPEW Error! OPINJONI tal-Kumitat għall-Ambjent, is-Saħħa Pubblika u s-Sikurezza ta' l-Ikel Error! MOZZJONI GĦAL RIŻOLUZZJONI TAL-PARLAMENT EWROPEW dwar id-dokument ta' ħidma tal-Kummissjoni L-ewwel rapport ta' progress dwar l-istrateġija għas-simplifikazzjoni ta' l-ambjent regolatorju Il-Parlament Ewropew , – wara li kkunsidra l-ftehima interistituzzjonali "Regolamentazzjoni Aħjar", iffirmata fis-16 ta' Diċembru 2003 ĠU C 321, 31.12.2003, p. – wara li kkunsidra r-riżoluzzjoni tas-26 ta' Diċembru 2000 dwar ir-rapporti tal-Kummissjoni lill-Kunsill Ewropew: "Regolamentazzjoni Aħjar 1998: responsabbilità komuni" u "Regolamentazzjoni Aħjar 1999" ĠU C 197 12.7.2003, paġna 433. , – wara li kkunsidra r-riżoluzzjoni tiegħu tad-29 ta' Novembru 2001 dwar il-'White Paper' tal-Kummissjoni "Il- Governanza Ewropea" ĠU C 153 E, 27.6.2002, p. – wara li kkunsidra r-riżoluzzjoni tiegħu tat-8 ta' April 2003 dwar ir-rapporti tal-Kummissjoni lill-Kunsill Ewropew "Regolamentazzjoni Aħjar 2000" u "Regolamentazzjoni Aħjar 2001" ĠU C 64 E, 12.3.2004, p. – wara li kkunsidra r-riżoluzzjoni tas-26 ta' Frar 2004 dwar ir-rapport tal-Kummissjoni "Leġiżlar aħjar 2002" ĠU C 98 E, 23.4.2004, p. – wara li kkunsidra r-riżoluzzjoni tiegħu tad-9 ta' Marzu 2004 dwar il-komunikazzjonijiet tal-Kummissjoni dwar is-simplifikazzjoni u t-titjib tar-regolamentazzjoni Komunitarja ĠU C 102 E, 28.4.2004, p. – wara li kkunsidra r-riżoluzzjoni tiegħu ta' l-20 ta' April 2004 dwar l-evalwazzjoni ta' l-impatt tal-leġiżlazzjoni Komunitarja u tal-proċedura ta' konsultazzjoni ĠU C 104 E, 30.4.2004, p. – wara li kkusndira r-riżoluzzjoni tas-16 ta' Mejju 2006 dwar strateġija għas-simplifikazzjoni ta' l-ambjent regolatorju ĠU C 297 E, 7.12.2006, p. – wara li kkunsidra r-riżoluzzjoni tiegħu tas-16 ta' Mejju dwar "Regolamentazzjoni Aħjar 2004" - l-applikazzjoni tal-prinċipju tas-sussidjarjetà (it-tnax-ir rapport annwali) ĠU C 297 E, 7.12.2006, p. – wara li kkunsidra r-riżoluzzjoni tiegħu tas-16 ta' Mejju 2006 dwar ir-riżultat ta' l-iscreening tal-proposti leġiżlattivi pendenti quddiem il-leġiżlatur ĠU C 297 E, 7.12.2006, p. – wara li kkunsidra d-dokument ta' ħidma tal-Kummissjoni ta' l-14 ta' Novembru 2006 intitolat: "L-ewwel rapport dwar l-istat ta' avvanz ta' l-istrateġija għas-simplifikazzjoni ta' l-ambjent regolatorju" ( COM(2006)0690 ), – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Legali u l-opinjoni tal-Kumitat għall-Ambjent, is-Saħħa Pubblika u s-Sikurezza ta' l-Ikel ( A6‐0271/2007 ), A. billi l-isforzi sistematiċi li għamlu l-Kummissjoni, il-Kunsill u l-Parlament Ewropew biex tiġi implimentata, definita u mtejba l-applikazzjoni ta' l-istrumenti ta' simplifikazzjoni leġiżlattiva, B. billi s-simplifikazzjoni ta' l-ambjet leġiżlattiv sabiex ikun hemm garanzija tal-kjarezza, ta; l-effikaċja u tal-kwalità tal-leġiżlazzjoni hija kondizzjoni essenzjali fid-dawl tal-kisba ta' l-objettiv ta' "regolamentazzjoni aħjar", li jikkonstitwixxi azjoni prijoritarja ta' l-Unjoni Ewropea maħsuba biex tassigura livelli għolja ta' tkabbir u impjiegi, C. billi wieħed mir-riżultati prinċipali tas-simplifikazzjoni jippreżenta ruħu bħala estensjoni progressiva fis-setturi kollha li fihom l-Unjoni Ewropea tintervjenti b'atti leġiżlattivi, D. billi jinnota l-obbligi u l-objettivi stipulati fil-Ftehima Interistituzzjonali "Regolamentazzjoni Aħjar", speċjalment dawk relatati mas-simplifikazzjoni u mat-tnaqqis tal-volum tal-leġiżlazzjoni Komunitarja, kif ukoll ma' l-impatt tagħha fl-Istati Membri, E. billi d-dokument ta' ħidma tal-Kummissjoni msemmi aktar 'l fuq " jagħti segwitu u implimentazzjoni tal-komunikazzjoni tal-Kummissjoni, tal-25 ta' Ottubru 2005, intitolata: "Implimentazzjoni tal-programm komunitarju ta' Lisbona: Strateġija għas-simplifikazzjoni ta' l-ambjent regolatorju" ( COM(2005)0535 ), F. billi d-dokument ta' ħidma msemmi aktar 'l fuq fih programm ġdid immodulat ta' simplifikazzjoni għall-perjodu 2006-2009 li fih se jitħabbru miżuri ta' simplifikazzjoni tal-forma, ippronunċjati f'43 tifsil mill-ġdid, 12-il kodifikazzjoni u 8 abrogazzjonijiet, kif ukoll 46 miżuri oħra ta' simplifikazzjoni tas-sustanza, ġenerikament definiti bħala każijiet ta' "reviżjoni", G. billi fil-miżuri ta' simplifikazzjoni preċedenti għandhom jiżdiedu madwar 500 inizjattiva leġiżlattiva ġdida (fosthom madwar 200 għas-sena 2007 biss) fi programm distint u mmodulat ddedikat speċifikament għall-kodifikazzjoni, H. billi l-Kummissjoni tippreċiża li l-programm ta' kodifikazzjoni jibqa' wieħed indikattiv, minħabba li jiddependi fuq id-disponibbilità fil-lingwi kollha ta' l-atti għall-kodifikazzjoni, u li, il-kodifikazzjoni għandha tkun proposta meta jiġu previsti modifiki ġodda ta' l-atti, bil-konsegwenza li, għall-Kummissjoni, l-ordni ta' preżentazzjoni tal-kodifikazzjonijiet indikati fil-programm immodulat jista' jinbidel fid-dawl ta' dawn iż-żewġ fatturi, I. billi fid-dokument ta' ħidma msemmi aktar 'l fuq, il-Kummissjoni tipproponi li ssaħħaħ il-prassi li tiddaħħal sintesi tal-bidu fil-proposti li tifformula bil-għan li jkunu spjegati aħjar l-objettivi ta' simplifikazzjoni li qed jisseggwew, J. billi l-fatturi ta' suċċess ta' l-inizjattivi ta' simplifikazzjoni huma rrappreżentati minn pjattaforma solida u metodoloġika, imtejba mill-konsultazzjoni mal-partijiet interessati kollha u ta' l-iżvilup ta' l-analizi settorjali, mill-koperazzjoni mill-qrib bejn il-Kummissjoni, il-Parlament u l-Kunsill, kif ukoll minn rikors aktar estiż għall-awtoregolamentazzjoni u għall-koregolamentazzjoni, K. billi s-simplifikazzjoni promossa fuq il-livell Ewropew għandha tkun akkumpanjata minn simplifikazzjoni xierqa fuq il-livell nazzjonali li tiggarantixxi li l-vantaġġi tas-simplifikazzjoni komunitarja ma jkunux kompromessi minn liġijiet nazzjonali jew ostakli ta' natura teknika, 1. iħeġġeġ lill-Kummissjoni sabiex tagħti aktar importanza lit-twettiq, lill-applikazzjoni u lill-evalwazzjoni tal-leġiżlazzjoni Komunitarja, bħala parti essenzjali tal-proċess lejn regolamentazzjoni aħjar; 2. jinnota b'sodisfazzjoni li, għall-ewwel darba, l-inizjattivi ta' simplifikazzjoni ġew imdaħħla fil-programm leġiżlattiv u ta' ħidma tal-Kummissjoni għas-sena 2007 bi prova tal-prijorità politika li tingħata lill-istrateġija ta' simplifikazzjoni; 3. jistieden lill-Kumissjon sabiex idaħħal minn issa 'l quddiem u b'mod sistematiku l-inizjattivi ita' simplifikazzjoni f'parti apposta tal-programm leġiżlattiv u ta' ħidma; tindika wkoll fl-istess qasam, liema hi l-prijorità li biħsiebha tagħti lill-inizjattivi individwali ta' simplifikazzjoni u, għal dan l-iskop, tippreċiża minn issa, fl-istrateġija annwali, il-proposti ta' simplifikazzjoni fil-bidu tal-proċess annwali ta' programmazzjoni leġiżlattiva; tevita l-proliferazzjoni ta' dokumenti li fihom listi ta' inizjattivi ta' simplifikazzjoni, b'tali mod li jkollha punt ta' referenza mill-aktar preċiż u possibbli. 4. jissuġġerixxi li, eżatt kif kien sar fi tmiem il-kodifikazzjoni ta' l-acquis komunitarju Skond il-ftehima interistituzzjonali ta' l-20 ta' Diċembru 1994, "Mod ta' ħidma aċċelerat bil-għan li jkun hemm kodifikazzjoni uffiċjali tat-testi leġiżlattivi", ĠU C 102 ta' l-4.4.1996, paġna 2. , il-Parlament, il-Kummissjoni u l-Kunsill għandhom jilħqu ftehima interistituzzjonali dwar mod ta' ħidma aċċelerat bil-għan li jkunu simplifikati l-miżuri kollha; 5. jilqa' b'sodisfazzjon l-isforzi tal-Kummissjoni mmirati sabiex jintensifikaw l-attività tal-kodifikazzjoni ta' l-acquis Komunitarju bħala forma ewlenija u bażika ta' simplifikazzjoni fil-kuntest leġiżlattiv; 6. jistieden lill-Kummissjoni sabiex tiffaċċja mill-aktar fis possibbli id-diffikulatjiet marbuta mat-traduzzjoni u sabiex tevita li l-preżentazzjoni ta' proposti leġiżlattivi ġodda jkollhom impatt negattiv fuq l-inizjattivi ta' kodifikazzjoni, b'dannu tal-proċess sħiħ ta' simplifikazzjoni; jinsisti sabiex il-Kummissjoni tkun koerenti magħha nnifisha u għaldaqstant tastejni milli tindika, fil-programm leġiżlattiv u ta' ħidma, proġetti ta' kodifikazzjoni ta' l-istess suġġetti li fihom għandha l-intenzjoni li tressaq proposti leġiżlattivi ta' mertu, 7. tipproponi lill-Kummissjoni li tadotta definittivament it-tifsil mill-ġdida bħala teknika leġiżlattiva ordinarja bil-għan li tippermetti li għal kull inizjattiva jkun disponibbli t-test kollu anki fil-preżenza ta' modifiki ta' punti, b'indikazzjoni ċara tal-partijiet il-ġodda u ta' dawk li baqgħu bla tibdil, b'hekk il-qari jkun aktar possibbli u jkun hemm trasparenza akbar fil-leġiżlazzjoni komunitarja; 8. jistieden lill-Kummissjoni sabiex żżomm f'moħħha li, fil-każijiet fejn it-tfassil mill-ġdid ma jkunx possibbli, il-kodifikazzjoni ta' l-ambitu leġiżlattiv interessat għandu jistabbilixxi t-teknika leġiżlattiva ordinarja fi żmien sitt xhur; iqis li, b'konformità mal-Ftehima interistituzzjonali msemmija aktar 'l fuq, jistgħu jinħolqu strutturi speċjali ad hoc , flimkien mal-Kunsill u mal-Kummissjoni, b'involviment xieraq tal-partijiet interessati, propju bil-għan li tiġi promossa s-simplifikazzjoni; 9. ifaħħar l-impenn magħmul mill-Kummissjoni sabiex telabora bażijiet metoloġiċi solidi għall-ħidma ta' simplifikazzjoni; għal dan il-għan, jistieden lill-Kummissjoni sabiex tinsisti fuq il-konsultazzjoni mal-partijiet interessati, eżempju billi testendi f'setturi oħra, l-inizjattiv diġà mħabbra f'Ottubru 2005 fil-qasam tal-biedja u s-sajd u ssaħħaħ il-miżuri li għandha l-ħsibe li tadotta f'tali kontest fil-qasam tal-liġi dwar il-kumpaniji u tad-drittijiet ta' l-awtur; iħeġġeġ lill-Kummissjoni sabiex ittejjeb l-analiżi settorjali u l-kejl tal-piżijiet amministrattivi maħluqa mill-leġiżlazzjoni Komunitarja fis-seħħ; 10. jenfasizza l-importanza fundamentali tal-koperazzjoni bejn l-istituzzjonijiet komunitarji bħala kundizzjoni indispensabbli għas-suċċess ta' kull strateġija ta' simplifikazzjoni; xhud ta' tali huwa s-sinjal qawwi ta' volontà tajba mogħti mill-Parlament Ewropew permezz tal-modifiki tar-regolament tiegħu mmirati, rispettivament, lejn l-aġevolazzjoni tal-proċedura ta' adozzjoni tal-kodifikazzjoni u sabiex jintroduċu proċedura leġiżlattiva ad hoc għat-tifsil mill-ġdid; 11. itenni li l-istrumenti leġiżlattivi tradizzjonali għandhom ikomplu jiġu wżati b'mod normali sabiex jintlaħqu l-objettivi stipulati fit-Trattat; iqis li l-koregolamentazzjoni u l-awtoregolamentazzjoni jistgħu jintegraw jew jibdlu l-miżuri leġiżlattivi b'mod komdu, fil-każ li tali metodi joffru titjib ekwivalenti jew superjuri għal dak li l-leġiżlazzjoni tista' tippermetti li jkun realizzat; jenfasizza li kwalunkwe użu tal-modalitajiet ta' aġġustament alternattivi għandha ssir b'konformità mal-Ftehima Interistituzzjonali "Regolamentazzjoni Aħjar"; ifakkar li l-Kummissjoni għandha l-obbligu li tiddefinixxi l-kundizzjonijiet u l-limiti li l-partijiet għandhom josservaw fl-eżerċitar ta' prattiki ta' dan it-tip, u li, f'kull każ, jista' jsir użu minn dawn ta' l-aħħar taħt il-kontroll tal-Kummissjoni, u dan bla ħsara għad-dritt tal-Parlament li jopponi ruħu għall-użu tagħhom; 12. jistieden lill-Kummissjoni sabiex timpenja ruħha b'kull mod sabiex il-proċess ta' simplifikazzjoni, u b'mod ġenerali t-titjib tal-kwalità tar-regolamentazzjoni, promoss fuq il-livell Ewropew ma jkunx kompromess fuq il-livell nazzjonali minn liġijiet interni jew minn ostakli ta' natura teknika; jistieden lill-Kummissjoni sabiex torjenta u tikkontrolla tali proċess anki fuq il-livell nazzjonali, eżempju billi taħdem bħala ċentru ta' ġbir u tixrid mill-ġdid ta' l-aħjar prassi żviluppati fl-Unjoni Ewropea u fl-Isati Membri, anki fuq parir tal-partijiet interessati; 13. jenfasizza li evalwazzjonijiet ta' impatt magħmula regolari u b'mod komplut għandhom rwol fundamentali fil-proċess ta' simplifikazzjoni u li l-Kunsill u l-Parlament, fiż-żmien tal-preżentazzjoni ta' l-emendi, għandhom jikkunsidraw proposta fl-ambitu tal-proċess leġiżlattiv; 14. jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, kif ukoll lill-Gvernijiet u lill-Parlamenti ta' l-Istati Membri. I. Introduzzjoni Bil-komunikazzjoni COM(2005) 535 "Implimentazzjoni tal-programm komunitarju ta' Liżbona: Strateġija għas-simplifikazzjoni ta' l-ambjent regolartorju" tal-25 ta' Ottubru 2005, il-Kummissjoni kienet inawgurat it-triq il-ġdida għat-titjib tal-kwalità u l-effikaċja ta' l-acquis Komunitarju (cd. " better lawmaking " jew " better regulation "), anki bl-iskop li tneħħi l-piżijiet amministrattivi li jtaqqlu bla bżonn il-ħaddiema fis-suq intern. F'tali komunikazzjoni dehru l-prinċipji tekniċi ta' simplifikazzjoni u tħabbru 99 inizjattiva b'referenza għat-titjib tal-kwalità leġiżlattiva għall-perjodu 2005-2008. Kienu jikkonsistu minn 11-il proposta ta' kodifikazzjoni, 51 proposta ta' tifsil mill-ġdid, 7 proposti ta' abrogazzjoni u 30 proposta li ma jaqgħux taħt wieħed mit-tipi ta' atti preċedenti, imma li madankollu għandhom il-għan li jissimplifikaw l-ambjent normattiv (cd. simplifikazzjoni tas-sustanza). Irridu niftakru li t-terminu kodifikazzjoni jfisser il-proċedura li permezz tagħha l-atti għall-kodifikazzjoni jiġu rrevokati u mibdula b'att wieħed li ma jkunx fih bdil sostanzjali fir-rigward tagħhom. Għalhekk, dan jinvolvi l-elaborazzjoni mill-ġdid tat-test konsolidat f'att legali wieħed ġdid, koerenti u li jinftiehem, li formalment jieħu post l-att tal-bidu u l-modifiki suċċessivi kollha It-tħaddim tiegħu isri possibbli b'mod konkret mill-grupp konsultattiv tas-servizz legali tat-tliet Istituzzjonijiet, li huma inkarigati mill-evalwazzjoni tal-proposti tal-Kummissjoni u li jiggarantixxu lill-Parlament Ewropew u lill-Kunsill li dawn jirrappreżentaw kodifika vera u li l-Kummissjoni ma daħħlitx bdil sostanzjali fit-testi. It-tneħħija tad-dispożizzjonijiet skaduti, l-armonizazzjoni tat-terminoloġija wżata fl-atti il-ġdid u l-elaborazzjoni tal-preambolu tiegħhu, jagħmlu parti mill-proċess ta' kodifikazzjoni, Permezz ta' dan il-mekkaniżmu huwa possibbli li jitnaqqas il-volum tal-leġiżlazzjoni u s-sustanza tinżamm bla bdil. Bħalissa, il-Kumitat għall-Affarijiet Kostituzzjonali qed tevalwa l-modifiki xierqa tar-regolament tal-Parlament Ewropew li jippermettu aċċess aktar faċli għall-proċeduri ta' simplifikazzjoni. Il-Kumitat għall-Affarijiet Legali adotta parir ġdid dwar is-suġġett fl-20 ta' Diċembru 2006. . It-tfassil mill-ġdid huwa proċess li permezz tiegħu, att legali ġdid li jorbot, li jħassar l-atti kollha li jibdel, jgħaqqad flimkien, min-naħa waħda, il-modifika tas-sustanza politika tal-leġiżlazzjoni u, min-naħa l-oħra, il-kodifikazzjoni tad-dispożizzjonijiet l-oħra maħsuba biex jibqgħu bla bdil. It-tifsil mill-ġdid huwa rregolat mill-Ftehima Interistituzzjonali tat-28 Novembru 2001 Ftehima interistituzzjonali tat-28 ta' Novembru 2001 bil-għan li jsir rikors atkar strutturat għat-teknika tat-tifassil mill-ġdid ta' l-atti leġiżlattivi, ĠU C 77 , 28.03.2002, p. 1 It-teknika tat-tfassil mill-ġdid mhux biss tippermetti l-aġġornament ta' l-atti leġiżlattivi permezz tal-modifika sostanzjali tagħhom, imma barra minn dan tippermetti wkoll il-kodifikazzjoni tat-testi leġiżlattivi li xi drabi jintilfu u, li għalhekk, jiffaċilita il-fehim u s-simplifikazzjoni tal-leġiżlazzjoni. . Fl-aħħar, l- abrogazzjoni tikkonsisti fl-eliminazzjoni ta' l-atti leġiżlattivi adottati mill-1957 'l quddiem, li bil-mogħdija taż-żmien saru irrilevanti jew skaduti minħabba l-progress tekniku jew teknoloġiku, l-evoluzzjoni tal-politiki segwiti mill-Unjoni Ewropea, it-tibdil fl-applikazzjoni tar-regoli ġenerali tat-trattat jew l-elaborazzjoni tar-regoli jew tal-liġijiet internazzjonali. Bħal ma hu diġà magħruf, is-suġġett tas-simplifikazzjoni fforma parti mill-Ftehima Interistituzzjonali (AII) " Regolamentazzjoni Aħjar ", iffirmata fis-16 ta' Dicembru 2003 ĠU C 321, 31.12.2003, p. 1. , fl-liema jitqiesu aspetti differenti tal-kwistjoni: mill-aħjar koodinazzjoni tal-proċedura leġiżlattiva sa aktar trasparenza u aċċessibbilità, mill-analiżi ta' impatt għat-traspożizzjoni tad-dritt Komunitarju, mit-tekniki ta' kodifikazzjoni u simplifikazzjoni għall-komitoloġija, mill-metodi ta' regolamentazzjoni alternattivi għat-tnaqqis tal-volum tal-leġiżlazzjoni. Żviluppi riċenti Fl-14 ta' Novembru 2006, il-Kummissjoni Ewropea addottat dokument ta' ħidma intitolat " L-ewwel Rapport dwar l-istat ta' avvanz ta' l-Istrateġija għas-simplifikazzjoni ta' l-ambjent regolatorju" (COM(2006) 690 def.) li jagħti lok għall-komunikazzjoni msemmija COM(2005) 535 ta' Ottubru 2005 "Implimentazzjoni tal-programm Komunitarju ta' Liżbona: strateġija għas-simplifikazzjoni ta' l-ambjent regolatorju". Dan id-dokument ta' ħidma jagħmel enfasi fuq il-progress miksub fl-implimentazzjoni tal-programm modulat ta' simplifikazzjoni mniedi f'Ottubru 2005 u jippreżenta xi inizjattivi ġodda li se jsaħħu tali programm għall-perjodu 2006-2009. Wieħed mir-riżultati prinċipali tas-simplifikazzjoni huwa l-estensjoni progressiva tiegħu fis-setturi kollha li fihom l-Unjoni Ewropea tintervjenti b'atti leġiżlattivi. Partikularment, fil-programm il-ġdid modulat ta' simplifikazzjoni jitħabbru 43 tifsil mill-ġdid, 12-il kodifikazzjoni, 8 abbrogazzjonijiet u 46 mizura oħra ta' simplifikazzjoni tas-sustanza. Ma dawn għandhom jiżdiedu madwar 500 inizjattivi leġiżlattivi ġodda li jinsabu f'programmi ieħor modulat speċifikatament iddedikat għall-kodifikazzjoni (fejn jitħabbru madwar 200 għas-sena 2007 biss). Dan l-ewwel rapport dwar l-istat ta' avvanz jitratta kontestwalment anki l-fatturi li jassiguraw is-suċċess ta' l-objettivi ta' simplifikazzjoni, b'referenza partikulari għal pjattaforma solida ta' metodoloġiji, mtejba permezz tal-koperazzjoni istituzzjonali mal-Parlament Ewropew u l-Kunsill, kif ukoll permezz ta' rikors akbar għall-awtoregolamentazzjoni u għall-koregolamentazzjoni. Barra minn hekk, jesisti wkoll it-tħassib li l-simplifikazzjoni fuq il-livell nazzjonali jiggarantixxi li l-vantaġġi tas-simplifikazzjoni promossa fuq il-livell Ewopew ma jkunux kompromessi mill-liġijiet nazzjonali jew minn ostakoli ta' natura teknika. Spunti problematiċi u l-pożizzjoni tar-Rapporteur Irid jintwera l-fatt li, għall-ewwel darba, l-inizjattivi ta' simplifikazzjoni ddaħħlu fil-programm leġiżlattiv u ta' ħidma tal-Kummissjoni għas-sena 2007: dan juri biċ-ċar il-prijorità politika li tingħata lill-istrateġija ta' simplifikazzjoni. Min-naħa l-oħra, l-objettiv li jrid jintlaħaq sas-sena 2012 qed jiġi indikat f'tnaqqis komplessiv tal-leġiżlazzjoni komunitarja u nazzjonali ugwali għal 25%. Madankollu, ikun xieraq li jkun hemm insistenza fuq il-punt sabiex il-Kummissjoni: · idaħħal minn issa 'l quddiem u b'mod sistematiku l-inizjattivi ta' simplifikazzjoni f'parti apposta tal-programm leġiżlattiv u ta' ħidma; · tindika fl-istess ħin liema hi l-prijorità li għandha fi ħsieb tagħti lill-inizjattivi individwali ta' simplifikazzjoni; · tevita l-proliferazzjoni ta' dokumenti li fihom listi ta' inizjattivi ta' simplifikazzjoni, b'tali mod li jkollha punt ta' referenza mill-aktar preċiż u possibbli. F'dak li jirrigwarda, partikularment, il-proposti ta' kodifikazzjoni , id-dokument tal-Kummissjoni jindika li ġew adottati miżuri sabiex titħaffef il-konverżjoni ta' l-arretrati tal-produzzjoni ta' l-atti fil-lingwi l-ġodda ta' l-Unjoni Ewropea, arretrati li jirriżultaw mid-dewmien fit-traduzzjoni tat-testi għall-kodifikazzjoni. Madankollu, jippreċiza li l-programm ta' kodifikazzjoni jibqa' wieħed indikattiv, peress li jiddependi fuq id-disponibilità fil-lingwi kollha ta' l-atti għall-kodifikazzjoni, b'mod partikulari għall-Bulgaru u għar-Rumen. Barra minn hekk, il-kodifikazzjoni għandha tkun proposta meta jkunu previsti l-modifiki ġodda ta' l-atti. F'dak li jirrigwarda l-Kummissjoni, l-ordni ta' l-atti fil-programm se jinbidel fid-dawl ta' dawn il-fatturi. Barra d-diffikultajiet marbuta mat-traduzzjoni, li wieħed jista' jifhimhom, anki jekk il-Kummissjoni tiffaċċjahom mill-aktar fis possibbli, l-inċidenza ta' l-atti l-ġodda fuq l-inizjattivi ta' kodifikazzjoni m'għandhomx ikunu ta' dannu għall-proċess sħiħ ta' simplifikazzjoni. Sakemm fl-ambitu ta' l-ewwel pilastru, il-monopolju ta' l-inizjattiva leġiżlattiva qiegħed f'idejn il-Kummissjoni, huwa ċar li jekk hija għandha l-intenzjoni li tavvanza proposti leġiżlattivi ġodda (ordinarji) hi stess trid tastjeni milli tindika fil-programm leġiżlattiv u ta' ħidma proġetti ta' kodifikazzjoni fl-istess suġġetti. Għal darba oħra qed tiġi imponuta l-ħtieġa li l-Kummissjoni tkun koerenti magħha nnifsiha u mal-finalità tas-simplifikazzjoni li hi stess enfasizzat. Dejjem fir-rigward ta' din il-kwistjoni, għandha tkun indikata l-opportunita li t-tifsil mill-ġdid isir darba għal dejjem it-teknika leġiżlattiva ordinarja : b'dan il-mod ikun dejjem possibbli li t-test leġiżlattiv ikun irranġat fl-intier tiegħu anki fil-preżenta ta' modifikazzjonijiet ta' punti, bl-indikazzjoni ċara tal-partijiet il-ġodda u ta' dawk li baqgħu bla tibdil. Ir-riżultat ikun dak li l-leġiżlazzjoni Komunitajra tkun aktar leġġibbli u aktar trasparenti. Ifaħħar l-impenn tal-Kummissjoni fl-elaborazzjoni ta' bażijiet metodiċi sodi għall-ħidma ta' simplifikazzjoni. ir-rapport jistieden lill-Kummissjoni sabiex tinsisti fuq it-triq tal-konsultazzjoni mal-partijiet interessati, eżempju billi testendi f'setturi oħra, l-inizjattiv diġà mħabbra f'Ottubru 2005 fil-qasam tal-biedja u s-sajd u ssaħħaħ il-miżuri li għandha l-ħsieb li tadotta f'tali kontest fil-qasam tal-liġi dwar il-kumpaniji u tad-drittijiet ta' l-awtur; F'dan ir-rigward l-analiżi settorjali u l-kejl tal-piżijiet amministrattivi maħluqa mill-leġiżlazzjoni Komunitarja fis-seħħ huma żgur utli; F'dak li jirrigwarda l- koperazzjoni bejn l-Istituzzjonijiet Komunitarji , ir-rapport għandu l-għan li jenfasizza is-sinjal qawwi mogħti lill- modifika tar-Regolament tal-Parlament Ewropew rigward it-titjib u l-introduzzjoni, rispettivament, tal-proċedura maħsuba għall-kodifikazzjoni (Artikolu 80) u ta' proċedura ġdida ad hoc għat-tifsil mill-ġdid (Artikolu 80 a). Il-modifika, li għada qed tiġi diskussa fil-Kumitat għall-Affarijiet Kostituzzjonali, għandha tidħol fis-seħħ dalwaqt. Dwar il-koregolamentazzjoni u l-awtoregolamentazzjoni Il-koregolamentazzjoni, skond dak stabbilit mill-AII "Regolamentazzjoni Aħjar" (punt 18), huwa l-mekkaniżmu li permezz tiegħu att leġiżlattiv Komunitarju jawtorizza l-partijiet kompetenti f'settur speċifiku (aġenti ekonomiċi, l-interlokuturi soċjali, l-organizzazzjonijiet mhux governattivi, l-assoċċjazzjonijiet etc) li jilħaq l-objettivi definiti mill-awtorità leġiżlattiva. Min-nħala l-oħra, it-terminu awtoregolamentazzjoni jfisser il-possibbilità mogħtija lill-operaturi ekonomiċi, lill-partijiet soċjali, lill-organizzazzjonijiet mhux governattivi jew lill-assoċċjazzjonijiet, li bejniethom u għalihom stess jadottaw orjentamenti komuni fuq il-livell Ewropew (partikularment kodiċijiet ta' mġieba jew ftehimiet settorjali) (punt 22 ta' l-imsemmi AII). , ma jistax imma jittenna dak li diġà ddikjara l-Parlament Ewropew fir-Riżoluzzjoni tal-Parlament Ewropew dwar strateġija għas-simplifikazzjoni ta' l-ambjent regolatorju ( 2006/2006(INI) ), adottata fis-16 ta' Mejju 2006, u allura li "l-istrumenti leġiżlattivi tradizzjonali għandhom ikomplu jintużaw b'mod normali sabeix jintlaħqu l-objettivi stipulati mit-trattat; (…) li l-użu ta' metodi ta' regolazzjoni alternattiva, li huma l-koregolamentazzjoni u l-awtoregolamentazzjoni, jistgħu jikkompletaw b'benefiċċju l-miżuri leġiżlattivi, fil-każ li tali metodi joffru titjib ekwivalenti jew superjuri għal dak li l-leġiżlazzjoni tista' tippermetti li jkun realizzat. (…) li kwalunkwe użu tal-modalitajiet ta' regolamentazzjoni alternattiva għandhu jsir b'konformità mal-Ftehima Interistituzzjonali "Regolamentazzjoni Aħjar"; (…) li l-Kummissjoni għandha l-obbligu li tiddefinixxi l-kundizzjonijiet u l-limiti li l-partijiet għandhom josservaw fl-eżerċitar ta' prattiki ta' dan it-tip, u li, f'kull każ, jista' jsir użu minn dawn ta' l-aħħar taħt il-kontroll tal-Kummissjoni, u dan bla ħsara għad-dritt tal-Parlament li jopponi ruħu għall-użu tagħhom " (punt 23) Fl-aħħar, bla dubju jista' jkun hemm qbil mal-Kummissjoni li l-proċess ta' simplifikazzjoni promoss fuq il-livell Ewropew ma jistax jiġi pperikolat minn għażliet nazzjonali li jmorru kontra: ma din dejjem irid ikun hemm simplifikazzjoni fuq il-livell nazzjonali . Fir-rapport irid jenfasizza li huwa kompitu tal-Kummissjoni li torjenta u tikkontrolla tali proċess anki fuq il-livell nazzjonali, eżempju billi taħdem bħala ċentru ta' ġbir u tixrid mill-ġdid ta' l-aħjar prassi żviluppati fl-Unjoni Ewropea u fl-Isati Membri; OPINJONI tal-Kumitat għall-Ambjent, is-Saħħa Pubblika u s-Sikurezza ta' l-Ikel għall-Kumitat għall-Affarijiet Legali dwar "L-ewwel rapport ta' progress rigward l-istrateġija għas-simplifikazzjoni ta' l-ambjent regolatorju" Rapporteur għal opinjoni: SUĠĠERIMENTI Il-Kumitat għall-Ambjent, is-Saħħa Pubblika u s-Sikurezza ta' l-Ikel jistieden lill-Kumitat għall-Affarijiet Legali, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: Jappoġġja bis-saħħa l-proċess tas-simplifakazzjoni tal-leġiżlazzjoni Komunitarja bil-ħsieb li jissaħħu l-effettività, l-effiċjenza, il-koerenza, ir-responsabiltà u t-trasparenza tal-liġi ta' l-UE. Madankollu, jenfasizza li tali proċess jeħtieġ li jkun ibbażat fuq numru ta' kundizzjonijiet minn qabel: (i) involviment komplet tal-Parlament Ewropew; (ii) konsultazzjoni wiesgħa u trasparenti mal-partijiet interessati rilevanti kollha, inklużi l-organizzazzjonijiet mhux governattivi; (iii) tisħiħ tat-trasparenza ġenerali tal-proċess regolatorju; (iv) kwalunkwe evalwazzjoni għas-simplifikazzjoni għandha tikkunsidra l-aspetti ekonomiċi, soċjali, ambjentali u tas-saħħa fuq l-istess livell u m'għandhiex tkun limitata għal kunsiderazzjonijiet fuq żmien qasir; (v) il-proċess ta' simplifikazzjoni m'għandu taħt l-ebda ċirkostanza jitlob li jitbaxxew l-istandards fil-leġiżlazzjoni attwali; Jenfasizza li strumenti leġiżlattivi tradizzjonali għandhom ikomplu jkunu l-mezzi normali biex jinkisbu l-objettivi tal-politika kif stipulati fit-Trattati; Jikkunsidra pero li l-użu ta' metodi regolatorji alternattivi, bħalma huma l-ko-regolamentazzjoni, jistgħu jkunu mod komplementari utli għal mezzi leġiżlattivi meta dawn iġibu titjib fil-kamp ta' applikazzjoni li jkun ekwivalenti jew aktar wiesa' minn dawk miksuba permezz tal-leġiżlazzjoni; jenfasizza li kwalunkwe użu ta' metodi alternattivi ta' regolamentazzjoni għandu jkun konformi mal-Ftehima Interistituzzjonali dwar leġiżlar aħjar ĠU C 321, 31.12.2003, p. Jistieden lill-Kummissjoni sabiex tiżviluppa, b'koperazzjoni mal-Kunsill u mal-Parlament Ewropew, lista ta' kontroll li tiffaċilita l-ħidma ta' l-istituzzjonijiet lejn l-iżgurar ta' regolamentazzjoni aħjar u aktar intelliġenti; Iħeġġeġ lill-Kummissjoni sabiex tpoġġi aktar enfasi fuq l-implimentazzjoni, l-infurzar u l-evalwazzjoni tal-leġiżlazzjoni Komunitarja, bħala parti essenzjali tal-proċess ta' Regolamentazzjoni Aħjar; Jistieden lill-Kummissjoni biex tqis ir-riżultati ta' l-istudju mitlub mill-Kumitat tal-Parlament Ewropew dwar l-Ambjent, is-Saħħa Pubblika u s-Sikurezza ta' l-Ikel dwar il-proċess ta' simplifikazzjoni, "Simplifikazzjoni tal-Politika ta' l-UE dwar l-Ambjent" 1P/A/ENVI/ST/2006-45. , fil-kumplament tax-xogħol tagħha dwar regolamentazzjoni aħjar; Jappoġġja l-konklużjoni li ħarġet mill-istudju "Simplifikazzjoni tal-Politika ta' l-UE dwar l-Ambjent" li Evalwazzjonijiet ta' l-Impatt jista' jkollhom rwol importanti ħafna biex jiżguraw regolamentazzjoni aħjar u li l-kwalità ta' wħud minn dawn l-evalwazzjonijiet hemm bżonn li titjieb. Iħeġġeġ lill-Kummissjoni biex tiżgura: - li jkunu allokati ħin u riżorsi finanzjarji adegwati għal dawn l-evalwazzjonijiet; - li evalwazzjonijiet ta' l-impatt jikkunsidraw aspetti ekonomiċi, soċjali, ambjentali u sanitarji fuq livell ugwali, kemm fuq żmien qasir kif ukoll fuq dak itwal; - li evalwazzjonijiet ta' l-impatt jikkunsidraw mhux biss l-ispejjeż tal-miżuri imma wkoll l-ispejjeż li jinħolqu meta ma jiġux indirizzati kwistjonijiet ta' ambjent, ta' saħħa pubblika jew ta' l-ikel; - it-trasparenza u s-sehem tal-partijiet interessati rilevanti kollha; - li l-evalwazzjonijiet ta' l-impatt ikunu wiesa' biżżejjed u jqisu ċ-ċirkustanzi nazzjonali differenti fl-Istati Membri. Jirrikonoxxi li l-Evalwazzjoni ta' l-Impatt jista' jkollha rwol importanti ħafna fil-każ ta' proposti ta' emendi mill-Parlament Ewropew jew mill-Kunsill b' impatti potenzjalment sinifikanti; Jistieden lill-Kummissjoni biex tippromwovi aktar skambju ta' informazzjoni dwar l-aħjar prattiki ta' simplifikazzjoni tal-politika ambjentali ta' l-UE fl-Istati Membri, bħal ma huma: - l-użu tat-Teknoloġija ta' l-Informatika biex jitnaqqas il-piż amministrattiv; - is-simplifikazzjoni u l-integrazzjoni ta' skemi ta' permessi u liċenzjar, waqt li tissalvagwardja standards ambjentali u tas-saħħa; - is-simplifikazzjoni u l-integrazzjoni ta' rekwiżiti ta' monitoraġġ u ta' rappurtaġġ, inkluż metodu ibbażat fuq ir-riskju, waqt li tissalvagwardja t-trasparenza u l-implimentazzjoni effettiva kif ukoll l-infurzar. PROĊEDURA Strateġija għas-simplifikazzjoni ta' l-ambjent regolatorju Numru tal-Proċedura Kumitat responsabbli Opinjoni minn Data tat-tħabbir fis-seduta plenarja Koperazzjoni iktar mill-qrib - data tat-tħabbir fis-seduta plenarja Rapporteur: Data tal-ħatra Rapporteur għal opinjoni preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) skond l-Artikolu 178(2) preżenti għall-votazzjoni finali Kummenti (informazzjoni disponibbli b'lingwa waħda biss) PROĊEDURA Strateġija għas-simplifikazzjoni ta' l-ambjent regolatorju Numru tal-Proċedura Kumitat responsabbli Opinjoni minn Data tat-tħabbir fis-seduta plenarja Koperazzjoni iktar mill-qrib - data tat-tħabbir fis-seduta plenarja Rapporteur għal opinjoni Data tal-ħatra Rapporteur għal opinjoni preċedenti Eżami fil-kumitat Data ta' l-addozzjoni Riżultat tal-votazzjoni finali Membri preżenti għall-votazzjoni finali Sostitut/i preżenti għall-votazzjoni finali Sostitut(i) skond l-Artikolu 178(2) preżenti għall-votazzjoni finali Kummenti (informazzjoni disponibbli b'lingwa waħda biss)
Extracted from 15473948__REPORT__A6-2007-0271__MT.txt